La salsa verde l'è na salsa a baxe de parsemoło, che vien fata in varie rejoni d'Itałia, a òlte in maniera diversa da un posto a chel'altro. parsemolo, na bela bruscà un bicer, quasi du de ojo de oliva dei torli de ovi qualche fiłeto de aciuga, con cui se pol darghe o meno un gusto forte na bruscà de càperi pan pocià nell'axedo ajo da uno a tre tocheti, secondo i gusti se se vol, oncora axedo sal sensa esagerar Prima de tuto se ciapa el parsemolo, mejo solo le foje, e el se taja fin, ma no masa se no el perde consistensa. Se cóxe uno o du ovi e se ciapa soło el torlo, po' se prepara del pan moło, mejo la mołica e el se pocia in tel'axedo. Dopo se mete el parsemolo inte na scudela, na teja o calcos'altro dove ghe sia abastansa posto, se ghe zonta l'ojo e se ghe dà na beła mesiada con un cuciar. Se ciapi una o do aciughe zà tajade a tochi e dei capari, e i se mete drento e se mìsia. Po' se ghe zonta man man anca l'ajo, l'ovo e un cicinin de sal e se mìsia ancora. In genere se ghe mete intrà vinti minuti e meza ora. Ła so morte l'è magnarla con la carne bołida, magari anca con ła pearà. Ghè anca ci łe magna suła carne freda, magari de istà, e ghè ci invese łe magna con i ovi sodi .